Ruoveden lukio

Ruoveden lukio toimii vuonna 2003 peruskorjatuissa opetustiloissa. Ruovedellä on toiminut syksystä 1999 lähtien ratsastuspainotteinen lukio, jossa  on  mahdollisuus yhdistää ratsastus osaksi lukio-opintoja. Ratsastuspainotteisuus on tuonut lukioon uusia opiskelijoita eri puolilta Suomea. Ratsastuksen opetuksesta vastaa Ruoveden Ratsutalli Oy. Lukio järjestää hevosten valmentajan ammattitutkintoon tähtäävää koulutusta yhteistyössä Pirkanmaan aikuisopiston kanssa. Lukiossa on mahdollista painottaa liikuntaharrastusta myös jääurheiluun. Lukiolla on lisäksi eläinlääketieteellinen painotuslinja ja e-sport-linja. Ruoveden lukio on osa SASKY koulutuskuntayhtymää

Koululla on kaksi eurooppalaista yhteistyökumppania, italialainen Olevano Romanon lukio (Istituto D’istruzione superiore “Renato Cartesio” di Olevano Romano) lähellä Roomaa sekä Berliinin lähellä sijaitseva Saksan ainoa ratsastuslukio Prinz-von-Homburg-Schule Neustadt (Dosse). Jokaisella lukiolaisella on mahdollisuus osallistua koulujen väliseen yhteistyöhön.

Aiheesta muualla
lukio Ruoveden lukion kotisivut

Suomen lukiot
Yhteiskoulun lukio